ตลท.รวบ TRITN – EFORL ติด “แคชบาลานซ์” เริ่มพรุ่งนี้!
ตลท.รวบ TRITN – EFORL ติด “แคชบาลานซ์” โดยให้ TRITN ติด “แคชบาลานซ์” ระดับ 1 ส่วน EFORL ติด “แคชบาลานซ์” ระดับ 2 มีผล 6 ส.ค. – 26 ส.ค.64
6 ส.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้บริษัท ไทรทัน โฮลดิ้ง จำกัด (มหาชน)หรือ TRITN และ บริษัท อี ฟอร์ แอล เอม จำกัด (มหาชน) หรือ EFORL เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า
พร้อมทั้งประกาศให้ TRITN เป็นหลักทรัพย์ที่เข้าข่ายมาตรการกำกับการซื้อขาย (Cash Balance) ระดับ 1 มีผล 6 ส.ค. 64 – 26 ส.ค. 64
ด้าน EFORL เป็นหลักทรัพย์ที่ห้ามคำนวณวงเงินซื้อขาย และเข้าข่ายมาตรการกำกับการซื้อขาย (Cash Balance) ระดับ 2  มีผล 6 ส.ค. 64 – 26 ส.ค. 64